stanford-oval/wikipedia huggingface dataset:
Liberation (Christina Aguileran albumi)

| Liberation Christina Aguilera |
| --- | --- | --- |

Studioalbumin tiedot
 Äänitetty : huhtikuu 2014 – marraskuu 2017
 Julkaistu: 15. kesäkuuta 2018
 Tuottaja(t): Anderson Paak, Bryan Nelson, Che Pope, Jon Bellion, Kanye West, Kirby Lauryen, Kosine, Mark Williams, Mell Beats, Mike Dean, MNEK, Snaz, Neenyo, Nicholas Britell, Raul Cubina, Ricky Reed, Sango
 Tyylilaji: pop
 Kesto: 49.19
 Levy-yhtiö: RCA
Christina Aguileran muut julkaisut
| Lotus 2012 | Liberation 2018 | La Fuerza 2022 |
Singlet albumilta Liberation
 ”Accelerate” Julkaistu: 3. toukokuuta 2018  ”Fail in Line” Julkaistu: 16. toukokuuta 2018  ”Like i Do” Julkaistu: 7. kesäkuuta 2018
Liberation on yhdysvaltalaisen laulajan Christina Aguileran kahdeksas studioalbumi, joka julkaistiin 15. kesäkuuta 2018.
Kappaleet

Liberation – 1.47
Searching for Maria – 0.25
Maria – 4.34
Sick of Sittin – 4.00
Dreamers – 0.36
Fall in Line – 4.06
Right Moves – 3.48
Like I Do – 4.49
Deserve – 4.23
Twice – 4.02
I Don’t Need It Anymore (Interlude) – 0.54
Accelerate – 4.03
Pipe – 4.05
Masochist – 3.30
Unless It’s with You – 4.17
Argentiinan koripallomaajoukkue

Argentiinan koripallomaajoukkue edustaa Argentiinaa koripallon maajoukkuekilpailuissa.
Historia > 1900-luku

Argentiina isännöi koripallon ensimmäisiä maailmanmestaruuskilpailuja 1950. Finaalissa isäntämaa voitti Yhdysvallat pistein 64–50 ja vei kultaa. Argentiinan Oscar Alberto Furlong oli kisojen toiseksi paras pistemies. Helsingin 1952 olympialaisissa Argentiina hävisi pronssiottelussa Uruguaylle 68–59 ja sijoittui neljänneksi.
Seuraavat vuosikymmenet Argentiinan kansainvälinen menestys oli vaatimattomampaa. MM-kisoissa se sijoittui kymmenenneksi 1959, kahdeksanneksi 1963, kuudenneksi 1967, 11:nneksi 1974 ja 12:nneksi 1986. Vuonna 1990 Argentiina isännöi toisen kerran MM-kisoja ja sijoittui kahdeksanneksi. MM-kisoissa 1994 sijoitus oli yhdeksäs ja 1998 jälleen kahdeksas. Atlantan 1996 olympialaisissa joukkue sijoittui yhdeksänneksi.
Historia > 2000-luku

Vuoden 2002 MM-kisoissa Yhdysvalloissa Argentiina voitti jatkolohkossa isäntäjoukkueen pistein 87–80. Argentiina eteni finaaliin, jossa se hävisi jatkoajalla Jugoslavialle 77–84. Argentiinan pelaajista Manu Ginóbili valittiin turnauksen tähtiviisikkoon.
Ateenan 2004 olympialaisissa Rubén Magnanon valmentama Argentiina voitti välierässä Yhdysvallat pistein 89–81. Finaalissa se voitti Italian 84–69 ja saavutti ensimmäisen kerran olympiakultaa. Voittajajoukkueessa pelasivat muun muassa Manu Ginóbili, Pepe Sánchez, Carlos Delfino, Andrés Nocioni, Luis Scola ja Fabricio Oberto.
Japanissa järjestetyissä vuoden 2006 MM-kisoissa Argentiina hävisi välierässä Espanjalle 74–75 ja pronssiottelussa Yhdysvalloille 81–96 ja sijoittui neljänneksi. Manu Ginóbili valittiin jälleen turnauksen tähtiviisikkoon.
Pekingin 2008 olympialaisissa Argentiina saavutti pronssia. Se hävisi välierissä Yhdysvalloille 81–101 ja voitti pronssiottelussa Liettuan 87–75.
Vuoden 2010 MM-kisoissa Turkissa Argentiina hävisi puolivälierissä Liettualle pistein 85–104. Sijoitusotteluissa Argentiina voitti Venäjän 73–61 ja Espanjan 86–81 ja päätyi lopputuloksissa viidenneksi. Luis Scola oli kisojen paras pistemies 27,1 pisteen ottelukohtaisella keskiarvolla.
Lontoon 2012 olympialaisissa Argentiina sijoittui neljänneksi. Se voitti puolivälierissä Brasilian 82–77 mutta hävisi välierissä Yhdysvalloille 83–109 ja pronssiottelussa Venäjälle 77–81.
Vuoden 2014 MM-kisoissa Argentiina hävisi jo neljännesvälierissä Brasilialle. Rio de Janeiron 2016 olympialaisissa Argentiina jäi alkulohkossaan neljänneksi, mikä tiesi joutumista jo puolivälierissä suosikkijoukkue Yhdysvaltoja vastaan, ja Yhdysvallat voittikin tämän ottelun selvästi.
Vuoden 2019 MM-kisoissa Argentiina saavutti hopeaa.
Antero Nieminen

Antero Paavo Nieminen (s. 17. elokuuta 1967 Helsinki) on suomalainen näyttelijä. Hän on näytellyt muun muassa sarjoissa Presidentit, Hylätyt talot, autiot pihat, Hyvät neuvot kalliit sekä saippuasarjassa Salatut elämät, jossa hän näytteli hämärämies Raivo Vihkamaa vuonna 2003. Lisäksi hänellä on runsaasti teatterirooleja. Vuodesta 2004 Nieminen on ollut kiinnitettynä teatteri Hevosenkengässä.
Nieminen on valmistunut teatteritaiteen maisteriksi Teatterikorkeakoulusta 1996.
Antonius Manders

| Antonius Manders |
| --- | --- |

Euroopan parlamentin jäsen
 20.7.1999–30.6.2014 2.7.2019–  
Ryhmä:  EPP-ryhmä (2019–) ALDE-ryhmä (1999–2009)
Henkilötiedot
Syntynyt: 14. maaliskuuta 1956 (ikä 68) Stiphout, Alankomaat
Kansalaisuus:  hollantilainen
Tiedot
Puolue:  Kristillisdemokraattinen puolue
Muut puolueet:  Vapauden ja demokratian kansanpuolue (1999–2014) 50 PLUS (2019–2020)
Aiheesta muualla
www.toinemanders.nl
Antonius Manders (s. 14. maaliskuuta 1956 Stiphout, Alankomaat) on hollantilainen poliitikko. Manders edustaa kristillisdemokraattista puoluetta. Aikaisemmin Manders on edustanut Vapauden ja demokratian kansanpuoluetta sekä 50 PLUS-puoluetta. Manders on toiminut Euroopan parlamentin jäsenenä vuosina 1999–2014 ja uudelleen heinäkuusta 2019 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Antonius Manders Wikimedia Commonsissa
Antonius Manders Euroopan parlamentin jäsenet. Euroopan parlamentti.
Louis C. Camilleri

| Louis C>  Camilleri.Henkilötiedot |
| --- | --- |
Syntynyt: 1955 (ikä 68–69) Aleksandria, Egypti
Muut tiedot
Yritys:  Ferrari
Asema:  toimitusjohtaja (2018–2020)
 Nimikirjoitus
Louis Carey Camilleri (s. 1955 Aleksandria, Egypti) on yhdysvaltalainen yritysjohtaja, joka toimi Ferrarin toimitusjohtajana vuosina 2018–2020. Hän on työskennellyt aiemmin tupakkayhtiö Philip Morris Internationalin hallituksen puheenjohtajana ja toimitusjohtajana. Camilleri syntyi Egyptissä asuneeseen maltalaisperheeseen ja opiskeli HEC Lausannessa Sveitsissä taloustiedettä ja liikkeenjohtoa.
Camilleri toimi analyytikkona W. R. Grace and Companyssa ja aloitti Philip Morris Europen palveluksessa työskentelyn vuonna 1978. Joulukuussa 1995 hänet nimitettiin Kraft Foodsin puheen- ja toimitusjohtajaksi. Marraskuussa 1996 hän sai nimityksen Philip Morrisin vanhemmaksi varapuheenjohtajaksi ja talousjohtajaksi (CFO).
Huhtikuussa 2002 Camillerista tuli Philip Morrisin (nyk. Altria Group) ja vuonna 2006 Philip Morris Internationalin tultua erilliseksi yhtiöksi sen toimitusjohtaja.
Camilleri on eronnut, ja hänellä on kolme lasta. Vuonna 2010 hän ansaitsi 20,6 miljoonaa dollaria. Hän on itse tupakoitsija ja on vähätellyt tupakoinnin lopettamisen vaikeutta, vaikka myöntää tavan olevan riippuvuutta aiheuttava.
Käännös suomeksi
Like a House on Fire

| Like a House on Fire Asking Alexandria |
| --- | --- | --- |

Studioalbumin tiedot
 Julkaistu: 15. toukokuuta 2020
 Kesto: 52.04
 Levy-yhtiö: Sumerian
Asking Alexandrian muut julkaisut
| Asking Alexandria 2017 | Like a House on Fire 2020 | See What's on the Inside 2021 |
Like a House on Fire on Asking Alexandrian kuudes studioalbumi, joka julkaistiin 15. toukokuuta 2020.
Kappaleet

House on Fire – 3.33
They Don't Want What We Want (And They Don't Care) – 3.15
Down to Hell – 3.16
Antisocialist – 3.36
I Don't Need You – 3.42 (feat. Grace Grundy)
All Due Respect – 3.55
Take Some Time – 3.25
One Turns to None – 3.04
It's Not Me (It's You) – 2.17
Here's to Starting Over – 3.17
What's Gonna Be – 3.25
Give You Up – 3.33
In My Blood – 3.31
The Violence – 3.28
Lorazepam – 4.02
Kokoonpano

Danny Worsnop - laulu
Benjamin Bruce - soolokitara, taustalaulu
Cameron Liddel - rytmikitara
Sam Bettley - bassokitara
James Cassells - rummut
Arvostelut

Imperiumi: 4-/10
Arthur O’Hara Wood

Arthur O'Hara Wood (1890 Melbourne – 6. lokakuuta 1918 Saint-Quentin) oli australialainen tennispelaaja, joka voitti Australian avoimet vuonna 1914.
Lissu Suursalmi

Lissu Suursalmi
Lissu Suursalmi on suomalainen yrittäjä ja tietokirjailija, jonka aiheena on turvallinen vesillä liikkuminen ja vastuullinen veneily. Suomen purjehtijaliitossa hän huomasi, ettei lapsille ole veneilyä opettavia kirjoja.
Suursalmi on tehnyt lasten Vilskettä Vesillä -tietokirjoja sekä lasten ja aikuisten Aalloille-tietopelejä.
Veneilytoimittajat ry palkitsi Vilskettä vesillä -hankkeen Vuoden veneilyteko 2021 -tunnustuksella.
Lira (Uganda)

Liran kaupungin sijainti Ugandan keskiosissa.(saksaksi)
Lira on kaupunki Ugandan pohjoisen hallintoalueen Liran piirikunnassa. Vuoden 2002 väestönlaskennassa kaupungin väkiluku oli 89 871. Arvio vuodelle 2010 oli 182 762 asukasta.
Lira sijaitsee noin 107 kilometriä Gulusta kaakkoon. Kaupungissa on lentoasema ja rautatieasema, mutta rautatie ei ole käytössä.
Liran kaupunkia.
Aiheesta muualla

Kuvia tai muita tiedostoja aiheesta Lira (Uganda) Wikimedia Commonsissa
Anna-Liisa Haakana

| Anna-Liisa Haakana> Henkilötiedot |
| --- | --- |
Syntynyt: 31. tammikuuta 1937 Rovaniemi
Kuollut: 16. heinäkuuta 2024 (87 vuotta)
Kansalaisuus:  Suomi
Ammatti:  kirjailija
Puoliso:  Veikko Haakana
Kirjailija
Tuotannon kieli: suomi
Tyylilajit:  lastenkirjallisuus, nuortenkirjallisuus
Esikoisteos:  Porokylän porukan kesä (1978)
Pääteokset:  Ykä yksinäinen (1980)
Palkinnot
 Valtion nuorisokirjallisuuspalkinto (1981)   Anni Swan -mitali (1982) 
Aiheesta muualla
Löydä lisää kirjailijoitaKirjallisuuden teemasivulta
Anna-Liisa Haakana (o.s. Liste; 31. tammikuuta 1937 Rovaniemi – 16. heinäkuuta 2024) oli suomalainen kirjailija. Haakanan kirjojen taustalla on usein pohjoisen elämäntapa ja pohjoinen luonto.
Haakana kirjoitti ylioppilaaksi Rovaniemellä ja opiskeli sanomalehtioppia ja kirjallisuutta Tampereen yliopistossa. Hänen esikoisteoksensa oli Porokylän porukan kesä (1978). Ensimmäiset kirjansa Haakana kirjoitti omille lapsilleen iltalukemisiksi. Hänen tuotantoonsa kuuluu muun muassa nuorille suunnattu romaani Ykä yksinäinen (1980), josta kirjailija sai valtion kirjallisuuspalkinnon. Hänelle myönnettiin myös Anni Swan -mitali 1982. Vuonna 2007 Haakanan Ykä Yksinäinen sai myös Kirjapöllö-palkinnon. Hänen kirjojaan on käännetty ruotsiksi, tanskaksi ja norjaksi. Vuonna 1999 Haakanalle myönnettiin valtion taiteilijaeläke.
Haakana asui Sodankylässä. Hänen aviopuolisonsa oli kirjailija Veikko Haakana (k. 2018). Heillä oli kaksi lasta.
Palkinnot

Valtion kirjallisuuspalkinto 1981
Plättä-palkinto 1982
Anni Swan -palkinto 1982
Kirkon kirjallisuuspalkinto 1982
Arvid Lydecken -palkinto 1985
Kirjapöllö-palkinto 2007
Tuotantoa

Porokylän porukan kesä 1978
Porokylän porukan talvi 1980
Ykä Yksinäinen 1980
Ykköstyttö 1981
Kukka kumminkin 1982
Sari Anna 1984
Kehnompi Kettunen 1986
Ruman tytön rakkaus 1989
Lintu, lintunen 1991
Tikkuja sydämessä 1993
Kotiinpaluun yö 1995
Se mitä et muista 1997
Huityttö ja Pampoika 1999
Järventekijä ja veden väki 2001
Prinssi Rei ja vedensiemenen salaisuus 2003
Huutomerkkejä taivaalle 2006
Lissos

Lissos (kreik. Λίσσος, Líssos, lat. Lissus) voi viitata seuraaviin:
Lissos, antiikin aikainen kaupunki Illyriassa
Lissos, antiikin aikainen kaupunki Kreetalla
Líssos, joki Länsi-Traakiassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lissos”, voi hakea sivunnimihaulla, laajalla sivunnimihaulla tai tekstihaulla.
Louis Buffet

| Louis Buffet |
| --- | --- |

Ranskan pääministeri
 10. maaliskuuta 1875–23. helmikuuta 1876  
Presidentti:  Patrice de Mac-Mahon
Edeltäjä:  Ernest Courtot de Cissey
Seuraaja:  Jules Armand Dufaure
Henkilötiedot
Syntynyt: 26. lokakuuta 1818 Mirecourt, Ranska
Kuollut: 7. heinäkuuta 1898 (79 vuotta) Pariisi, Ranska
Louis Joseph Buffet (26. lokakuuta 1818 Mirecourt – 7. heinäkuuta 1898) oli ranskalainen poliitikko, joka toimi Ranskan pääministerinä 1875–1876.
Buffet oli alkuperäiseltä ammatiltaan lakimies. Hänet valittiin vuoden 1848 helmikuun vallankumouksen jälkeen perustuslakia säätävään kansalliskokoukseen, jossa hän lukeutui oikeistoon. Hän asettui tukemaan toisen tasavallan presidentiksi valittua Louis-Napoleon Bonapartea. Buffet toimi syksyllä 1849 maatalous- ja kauppaministerinä ja oli 1851 uudelleen hallituksessa, mutta vetäytyi politiikasta Napoleonin joulukuussa 1851 suorittaman vallankaappauksen jälkeen. Vuonna 1863 hänet kuitenkin valittiin lainsäätäjäkuntaan ja hän tuki voimakkaasti keisarikunnan loppuaikojen liberalisoimispyrkimyksiä. Hänestä tuli tammikuussa 1870 Émile Ollivierin hallituksen valtiovarainministeri, mutta hän erosi jo huhtikuussa pelätessään keisari Napoleonin jälleen tavoittelevan itsevaltiutta.
Buffet valittiin 1871 kolmannen tasavallan kansalliskokoukseen, jonka puhemieheksi hän kohosi Jules Grévyn seuraajana huhtikuussa 1873. Nyt hän lukeutui keskustaoikeistoon ja puolusti innokkaasti uutta tasavaltaista perustuslakia. Perustuslain hyväksymisen jälkeen Buffet kokosi 10. maaliskuuta 1875 vanhoillisista tasavaltalaisista muodostuneen hallituksen, jossa hän toimi itse myös sisäministerinä. Hän menetti vuoden 1876 tammi- ja helmikuussa pidetyissä vaaleissa sekä senaatin että edustajainkamarin tuen, ja erosi 24. helmikuuta. Pian sen jälkeen hänet valittiin kuitenkin elinikäiseksi senaattoriksi. Senaatissa hän liittyi kirkollisiin konservatiiveihin.
Arkkuinsuo

Arkkuinsuo on Punkalaitumen eteläosassa sijaitseva suo, jossa on turvetuotantoa. Suon pinta-ala on 461 hehtaaria ja sen turpeen keskisyvyys on 3,5 metriä, syvimmillään turvetta on 6,4 metriä. Yli 1 metrin syvyistä turvekerrostumaa on 310 ha ja yli 2 metrin syvyistä 275 ha. Suon korkeus on 86–92 metriä meren pinnan yläpuolella. Suon pinta kallistuu pohjoiseen ja koilliseen. Vedet suosta laskevat Palojokeen ja Loimijokeen. Geologisentutkimuslaitoksen selvityksen mukaan suo sopii parhaiten polttoturpeen nostoon.
Vallitsevana suotyyppinä on tupasvillaräme, rahkaräme ja isovarpuräme. Turvevaranto on puoliksi rahka- ja saraturvetta.
Suo ojitettiin vuonna 1975 ja turvetuotanto alkoi 1977.
Suon kokonaisturvemäärä on 11,38 miljoonaa m³.
Vapo nostaa alueelta poltto-, jyrsin- ja palaturvetta. Yhtiö on vuokrannut alueen turvetuotantoon. Tuotantoalueen laajuus oli vuonna 2001 260,7 ha ja supistui vuoteen 2004 mennessä 141,1 ha. Vuosittainen tuotantomäärä oli vuosina 1999-2001 104 000-218 800 m³. Toiminta päättyy nykyisellä alueella vuonna 2015, mutta jatkuu laajennusalueella vuoteen 2030.
Aiheesta muualla

Kansalaisen karttapaikka.fi
Arthur Pippingsköld

Arthur Pippingsköld (20. lokakuuta 1865 Kajaani – 11. helmikuuta 1943 Helsinki) oli suomalainen juristi ja valtiopäivämies.
Pippingsköldin vanhemmat olivat piirilääkäri Akilles Pippingsköld ja Katarina Nyman ja puolisot vuodesta 1902 Elvira Margareta Sandström (k. 1903) ja vuodesta 1929 Katri Tuulikki Wellroos. Pippingsköld tuli ylioppilaaksi Turussa 1887, suoritti oikeustutkinnon 1891 ja sai varatuomarin arvon 1894. Hän oli oikeusneuvosmies Porissa 1898–1914, Porin raastuvanoikeuden 2. osaston puheenjohtaja 1914–1925 ja Ruoveden tuomiokunnan tuomari 1925–1935. Pippingsköld hoiti Porissa myös muun muassa kaupunginvaltuuston ja satamahallituksen sihteerin tehtäviä useiden vuosien ajan.
Pippingsköld oli aatelissäädyssä edustaja valtiopäivillä 1905–1906.
Arthur Pauli

| Arthur Pauli |
| --- | --- |

Henkilötiedot
Koko nimi:  Arthur Pauli
Syntynyt: 14. toukokuuta 1989 (ikä 35)  Ehenbichl, Itävalta
Mäkihyppääjä
Lempinimi:  Artl
Pituus:  174 cm
Seura:  SC Ehrwald
Suksimerkki:  Fischer
Maailmancup
Kaudet:  2007–2010
Voitot:  0
Palkintokorokkeella:  0
Arthur Pauli (s. 14. toukokuuta 1989 Ehenbichl) on itävaltalainen mäkihyppääjä.
Pauli saavutti Rovaniemen juniorien MM-kilpailuista 2005 hopeaa normaalimäestä. Lisäksi hän oli mukana neljänneksi sijoittuneessa Itävallan joukkueessa.
Pauli osallistui ensimmäiseen maailmancup-kilpailuunsa tammikuussa 2007. Hänen paras sijoituksensa osakilpailussa on kuudes tila, jonka hän on hypännyt kahteenkin kertaan; Klingenthalin ja Bischofshofenin suurmäessä vuonna 2007. Helmikuussa 2008 hän voitti joukkuekisan Willingenissä.
Itävallan hiihtoliitto ilmoitti syyskuussa 2010 Paulin lopettaneen mäkihyppyuransa.
Arkkukari

Arkkukari on kylä Pohjois-Pohjanmaan rannikolla Raahessa entisen Saloisten kunnan alueella. Valtatie 8 kulkee kylän halki. Arkkukari on noin 5 km Saloisten kirkonkylältä etelään. Kylän keskus sijaitsee vanhan Arkkukarin tilan mailla. Arkkukarin tila oli aikoinaan Saloisten kappalaisen pappila, vuonna 1920 siitä tehtiin kunnalliskoti. Nykyisin Arkkukarin tila tunnetaan vanhainkoti Salonkartanona, uusi päärakennus on valmistunut vuonna 1990, jonka jälkeen vanha on toiminut esikouluna. Kylällä toimi aikoinaan myös kaksi kyläkauppaa, mutta ne on jo lakkautettu. Vuonna 1965 Arkkukariin perustettiin Saloisten kotiseutumuseo. Kylällä on myös siirtolapuutarha. Arkkukari tunnetaan paikkakunnalla vilkkaasta kyläyhdistystoiminnasta, vuonna 2007 Haapajoki–Arkkukari-alue valittiin Pohjois-Pohjanmaan vuoden kyläksi.
Aiheesta muualla

Haapajoki-Arkkukari kyläyhdistyksen sivut (Arkistoitu – Internet Archive)
Lindenbaumin lause

Lindenbaumin lause on propositiologiikassa seuraavanlainen: jos  {\mathcal {J}} on ristiriidaton propositiolausejoukko, niin  {\mathcal {J}} voidaan laajentaa maksimaalisesti ristiriidattomaksi propositiolausejoukoksi  {\mathcal {K}}, jolla  {\mathcal {J}}\subset {\mathcal {K}}.
Määritelmä: propositiolausejoukko  {\mathcal {R}} on ristiriitainen, jos  {\mathcal {R}}\vdash B\land \lnot B jollakin propositiolauseella  B.
Määritelmä: propositiolausejoukko  {\mathcal {U}} on maksimaalisesti ristiriidaton, jos  {\mathcal {U}} on ristiriidaton ja jokainen propositiolausejoukko  {\mathcal {L}}, jolle pätee  {\mathcal {U}}\subset {\mathcal {L}} ja  {\mathcal {L}}\setminus {\mathcal {U}}\neq \emptyset , on ristiriitainen.
Todistus

Olkoon  {\mathcal {J}} ristiriidaton propositiolausejoukko ja olkoon kaikkien propositiolauseiden joukko  {\mathcal {P}}=\{A_{0},A_{1},A_{2},\dots \}. Määritellään joukot  {\mathcal {J}}_{0}\subset {\mathcal {J}}_{1}\subset \ldots \subset {\mathcal {J}}_{n}\subset \ldots  induktiivisesti, kun  n\in \mathbb {N} \cup \{0\}:  {\mathcal {J}}_{0}={\mathcal {J}} ja
Induktiolla voidaan osoittaa, että  {\mathcal {J}}_{n} on ristiriidaton kaikilla  n.
Olkoon  {\mathcal {K}}=\displaystyle {\bigcup _{n=0}^{\infty }{\mathcal {J}}_{n}}.
Väite:  {\mathcal {K}} ristiriidaton.
Tehdään vastaoletus:  {\mathcal {K}} on ristiriitainen, joten  {\mathcal {K}}\vdash B\land \lnot B jollakin propositiolauseella  B. Nyt on olemassa äärellinen propositiolauseiden joukko  {\mathcal {Q}}=\{C_{1},C_{2},\dots ,C_{m}\} siten, että  {\mathcal {Q}}\vdash B\land \lnot B ja  {\mathcal {Q}}\subset {\mathcal {K}}. Olkoon  C_{i}\in {\mathcal {J}}_{n_{i}} kaikilla  i=1,2,\dots ,m ja olkoon  n=\max\{n_{1},n_{2},\dots ,n_{m}\}. Koska  {\mathcal {Q}}\subset {\mathcal {J}}_{n}, niin  {\mathcal {J}}_{n}\vdash B\land \lnot B, joten  {\mathcal {J}}_{n} on ristiriitainen. Ollaan päädytty ristiriitaan. Täten  {\mathcal {K}} on ristiriidaton.
Väite:  {\mathcal {K}} on maksimaalisesti ristiriidaton.
Tehdään vastaoletus: Olkoon  {\mathcal {L}} on ristiriidaton propositiolausejoukko siten, että  {\mathcal {K}}\subset {\mathcal {L}},  {\mathcal {L}}\setminus {\mathcal {K}}\neq \emptyset  ja  {\mathcal {L}}={\mathcal {K}}\cup \{A_{n}\}, missä  A_{n}\in {\mathcal {P}}. Nyt  A_{n}\not \in {\mathcal {K}}, joten  {\mathcal {J}}_{n}\cup \{A_{n}\} on ristiriitainen. Koska  {\mathcal {J}}_{n}\cup \{A_{n}\}\subset {\mathcal {K}}\cup \{A_{n}\}\subset {\mathcal {L}}, niin  {\mathcal {L}} on ristiriitainen. Ollaan päädytty ristiriitaan. Täten  {\mathcal {K}} on maksimaalisesti ristiriidaton.
Siis mielivaltaiselle, ristiriidattomalle propositiolausejoukolle on olemassa laajennus, joka on maksimaalisesti ristiriidaton propositiolausejoukko.  \square
La Volata

| La Volata |
| --- | --- |
Paikkakunta::  Falcade ja Moena, Italia
Talviurheilukeskus:: Ski area Passo SanPellegrino – Falcade
Vuori:: Col Margherita
Rinneluokitus:: Musta
Yläasema:: 2 513 m
Ala-asema:: 1 874 m
Korkeusero:: 639 m
Pituus:: 2 450 m
Maksimijyrkkyys:: 47 %
Keskijyrkkyys:: 26,1 %
Hissi
Hissi:: Col Margherita
Tyyppi:: Kabiinihissi
Kapasiteetti:: 1 330 henkilöä/h
Ala-asema:: 1 874 m
Yläasema:: 2 513 m
Naiset
Syöksylasku
Lähtö:: 2 510 m
Maali:: 1 880 m
Korkeusero:: 630 m
Pituus:: 2 350 m
Maksimijyrkkyys:: 47 %
Minimijyrkkyys:: 1 %
Keskijyrkkyys:: 26,8 %
1. MC-kilpailu:: 26.2.2021
Super-G
Lähtö:: 2 395 m
Maali:: 1 880 m
Korkeusero:: 515 m
Pituus:: 1 750 m
Maksimijyrkkyys:: 47 %
Minimijyrkkyys:: 1 %
Keskijyrkkyys:: 29,4 %
1. MC-kilpailu:: 28.2.2021
La Volata on laskettelurinne Passo San Pellegrino – Falcaden talviurheilukeskuksessa Falcadessa Bellunon maakunassa ja Moenassa Etelä-Tirolissa Italiassa.
La Volatassa on järjestetty alppihiihdon maailmancupin naisten vauhtilajikilpailut helmikuussa 2021, jotka siirrettiin sinne seuraavan talven olympiarinteiltä Yanqingista Kiinasta koronaviruspandemian takia. Rinteessä kilpailtiin myös vuoden 2019 alppihiihdon nuorten maailmanmestaruuksista. Lisäksi siinä järjestetään säännöllisesti alppihiihdon Eurooppa Cupin kilpailuita.
Reitti

La Volata yläasema sijaitsee 2 513 metriä merenpinnan yläpuolella lähellä Col Margherita -vuoren huippua ja se päättyy 1 874 metriä merenpinnan yläpuolella.
La Volatan nimetyt paikat ovat seuraavat: Muro Alberto (Tombaseinä), jonka alussa rinne kääntyy loivasti vasemmalle, Plan del Fabion, Muro Manfroi, jossa rinne kääntyy jyrkästi vasemmalle, La Piana (Tasanne), jonka alussa rinne kääntyy oikealle ja lopussa vasemmalle, I Muri del Poeta, jossa sijaitsee rinteen jyrkin kohta 47 %, sekä maalisuora Dosso del Camoscio (Camoscion kummut), jonka lopussa rinne loivenee lähes tasaiseksi.
Artemisia

Artemisia voi viitata seuraaviin:
Artemisía, Zákynthoksen kunnan kunnallisyksikkö ja entinen kunta Kreikassa
Artemisia I, Halikarnassoksen kuningatar
Artemisia II, Kaarian kuningatar
marunat (Artemisia), mykerökukkaisten suku asterikasvien heimossa
Artemisia, suomalainen kirjankustantamo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Artemisia”, voi hakea sivunnimihaulla, laajalla sivunnimihaulla tai tekstihaulla.